Document ID: 32006D1012

NEUVOSTON PÄÄTÖS,
tehty 20 päivänä joulukuuta 2006,
Euroopan yhteisön ja Valko-Venäjän tasavallan välillä kirjeenvaihtona tehtävän kahdenvälisen sopimuksen allekirjoittamisesta ja väliaikaisesta soveltamisesta Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamiseksi
(2006/1012/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
ottaa huomioon komission ehdotuksen,
sekä katsoo seuraavaa:
(1)
Komissio on neuvotellut yhteisön puolesta kahdenvälisen sopimuksen yhteisön ja Valko-Venäjän tasavallan tekstiilituotteiden kauppaa koskevan kahdenvälisen sopimuksen ja sen pöytäkirjojen voimassaolon jatkamisesta yhdellä vuodella siten, että määrällisiin rajoituksiin tehdään joitakin tarkistuksia.
(2)
Tätä kahdenvälistä sopimusta olisi sovellettava väliaikaisesti 1 päivästä tammikuuta 2007, kunnes sen tekemistä koskevat menettelyt on saatettu päätökseen, edellyttäen, että Valko-Venäjän tasavalta soveltaa sitä vastavuoroisesti väliaikaisesti.
(3)
Ehdotettu sopimus olisi allekirjoitettava Euroopan yhteisön puolesta,
ON PÄÄTTÄNYT SEURAAVAA:
1 artikla
Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa yhteisön puolesta Euroopan yhteisön ja Valko-Venäjän tasavallan välillä kirjeenvaihtona tehty sopimus, jolla muutetaan Euroopan yhteisön ja Valko-Venäjän tekstiilituotteiden kauppaa koskevaa sopimusta.
2 artikla
Kirjeenvaihtona tehtävän sopimuksen teksti on tämän päätöksen liitteenä. Sopimusta sovelletaan väliaikaisesti 1 päivästä tammikuuta 2007 alkaen, kunnes se on virallisesti tehty, vastavuoroisuusperiaatetta noudattaen.
3 artikla
1. Jos Valko-Venäjän tasavalta laiminlyö sopimuksen 2.4 kohdan mukaisten velvoitteidensa täyttämisen, vuoden 2007 kiintiötä alennetaan vuonna 2006 sovelletulle tasolle.
2. Päätös 1 kohdan täytäntöönpanosta tehdään tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) 17 artiklassa tarkoitettuja menettelyjä noudattaen.
4 artikla
Tämä päätös julkaistaan Euroopan unionin virallisessa lehdessä.
Se tulee voimaan sitä päivää seuraavana päivänä, jona se julkaistaan virallisessa lehdessä.
Tehty Brysselissä 20 päivänä joulukuuta 2006.

Labels: 1
5
3
18
15